Superliga-klubben Brøndby anker den straf, klubben blev tildelt af Fodboldens Disciplinærinstans efter Horsens-kampen i sidste sæson, skriver TV2 Sport.

Brøndby accepterer ikke den straf, klubben blev tildelt i forbindelse med urolighederne efter kampen mod Horsens i slutningen af sidste sæson.

DBU bekræfter således over for TV2 Sport, at Brøndby har anket bøden på 200.000 kr. og en betinget fradømmelse af retten til at spille med tilskuere i én hjemmekamp, som Fodboldens Disciplinærinstans ellers havde tildelt de blågule.

Mediet har været i kontakt med Brøndby, som ikke ønsker at uddybe, hvorfor man har valgt at anke.